एलेना एपिना

एलेना एपिना (Еле́на Евге́ниевна А́пина; विवाह से पहले का नाम – लेवोचकिना) एक सोवियत और रूसी गायिका, संगीत कलाकार, अभिनेत्री और गीतकार हैं। उनका करियर सन् 1988 में शुरू हुआ और आज भी जारी है। एपिना की लोक शैली की विशेषता का अध्ययन एलेना ने सेराटोव कंज़र्वेटरी के लोक गीत संकाय में किया। अपनी अनोखी आवाज़ के लिए वह पूर्व सोवियत संघ में सबसे लोकप्रिय रूसी संगीत कलाकारों में से एक और 2002 में रूसी संघ की सम्मानित कलाकार बन गई हैं।
जीवनी
एलेना का जन्म 23 अगस्त 1964 को सेराटोव शहर में हुआ। जब वह 5 साल की थी तो उनके माता-पिता ने उन्हें पियानो की कक्षा के लिए एक स्थानीय संगीत विद्यालय में दाखिला दिलाया। उन्होंने संगीत विद्यालय से सफलतापूर्वक स्नातक की उपाधि प्राप्त की और संगीत महाविद्यालय में दाखिला लिया। कॉलेज से स्नातक होने के बाद उन्होंने सेराटोव स्टेट कंज़र्वेटरी के लोक गीत संकाय में दाखिला लिया। कंज़र्वेटरी में अध्ययन के दौरान एलेना को एक मित्र ने गर्मियों की छुट्टियों में कुछ अतिरिक्त पैसे कमाने के लिए एक बैंड में गायिका के रूप में आमंत्रित किया। 1988 से 1991 में वह रूसी महिला बैंड कोम्बिनैसिया की प्रमुख गायिका थीं।

एलेना एपिना 90 के दशक में एक लोकप्रिय गायिका थी। उन्होंने उस दौरान कई एल्बम बनाए और उनके संगीत वीडियो नियमित रूप से फिल्माए गए और मुख्य टीवी चैनलों पर प्रसारित किए गए। 1998 में एलेना एपिना को "वर्ष का सर्वश्रेष्ठ गायक" के रूप में प्रतिष्ठित रूसी संगीत पुरस्कार "ओवेशन" मिला।

सन्दर्भ

बाहरी कड़ियाँ


श्रेणी:1964 में जन्मे लोग
श्रेणी:रूसी गायक